Source: http://monikulttuuri.blogspot.de/2005/
Timestamp: 2017-06-29 05:34:15+00:00
Document Index: 9718534

Matched Legal Cases: ['Tuomioistuin ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

monikulttuuri: 2005
Nuorille ehdotonta Helsingin katuryöstöistäHelsingin käräjäoikeus jakoi lisää tuomioita syksyn mittaan kaupunkia kiusanneesta katuryöstösarjasta. Oikeus langetti perjantaina ehdottomat vankeusrangaistukset kolmelle nuorukaiselle. Tuomio oli toinen laajassa sarjassa. Ensimmäiset rangaistukset annettiin viime viikolla, jolloin käräjäoikeus määräsi yhden miehen ehdottomaan ja kolme ehdolliseen vankeuteen.Nuorukaiset olivat mukana, kun teini-ikäiset tyttö ja poika ryöstettiin Kaisaniemen puistossa syyskuussa.Yhtä miehistä syytettiin myös tytön seksuaalisesta hyväksikäytöstä. Syyte kuitenkin kaatui, sillä tyttö ei käräjillä useista yrityksistä huolimatta tunnistanut nuorukaista.Uhrit 14- ja 16-vuotiaitaNyt tuomitut 17-18-vuotiaat miehet olivat mukana, kun 14-vuotias tyttö ja 16-vuotias poika ryöstettiin väkivaltaisesti Kaisaniemen puistossa syyskuussa. Uhreja lyötiin, potkittiin päähän ja kuristettiin. Saaliikseen vorot saivat nuorten lompakot ja kännykät.Tyttö joutui kahakassa myös seksuaalisen hyväksikäytön uhriksi. Hän kaatui väkivallan aikana maahan, ja ryöstäjät alkoivat vetää häneltä housuja pois. Lopuksi yksi nuorukaisista laittoi sormensa tytön emättimeen.Yhtä miestä syytettiin törkeästä lapsen seksuaalisesta hyväksikäytöstä. Syyte kuitenkin kaatui, sillä tyttö ei käräjillä tunnistanut nuorukaista. Kun syytetyt laitettiin oikeudessa riviin seisomaan ja tytön piti nimetä raiskaaja, hän osoitti toista miestä. 16-vuotias poika taas ei pystynyt nimeämään tekijää.Tuhansien eurojen korvauksetRyöstäjistä Mustaf Abdulkadir Ahmed sai kahden vuoden ehdottoman tuomion. Kaksi kuukautta pidempi rangaistus tuli Abdiasis Mohamed Abdullahille ja Ahmed Yusuf Ahmadille. Lisäksi he joutuvat maksamaan tuhansien eurojen korvaukset ryöstöjen uhreille.Samaan vyyhteen liittyen tuomittiin myös kolme muuta 18-20-vuotiasta miestä. He saivat päiväsakkoja.Katuryöstösarja poiki syytteitä noin kolmellekymmenelle nuorukaiselle. Syyttäjät vaativat heille rangaistuksia yhteensä liki sadasta teosta. Epäiltyjen ryöstöjen ja muiden rikosten puiminen jatkuu Helsingin käräjäoikeudessa ensi vuoden puolella.Lähde
Turvapaikanhakijoiden joukossa satoja rikollisia Turvapaikanhakijoiden tekemät rikokset ovat jatkuvasti lisääntyneet muun muassa Rovaniemellä. Tavallisesti rikokset ovat näpistyksiä tai liikenteessä tapahtuvia rikkeitä.Sadat turvapaikanhakijat syyllistyvät erilaisiin rikoksiin Suomessa ja muissa Pohjoismaissa vuosittain. Rajojen yli kulkevasta turvapaikkamatkailuista on muodostunut organisoitua rikollista toimintaa, jota johdetaan vastaanottokeskuksista.Turvapaikanhakijoiden tekemät rikokset ovat jatkuvasti lisääntymässä muun muassa Rovaniemellä. Tänä vuonna noin 300:sta turvapaikanhakijasta liki puolet on syyllistynyt rikoksiin. - Erimuotoisia tavaroita viedään lähinnä kauppaliikkeistä, mutta siihen liittyy osana myös liikenteessä tapahtuvat rikokset. Sitten on vakavampiakin henkilöihin kohdistuvia pahoinpitelyjä, jopa ryöstöjä, kertoo ylikomisario Aarno Välimäki Rovaniemen poliisilaitokselta.Pääosa rötöstelijöistä on kotoisin Baltian ja Balkanin maista. Rötöstelijät liikkuvat rajojen yli ja syyllistyvät rikoksiin eri Pohjoismaissa eikä poliisin resurssit ongelmaan tahdo riittää.- Poliisilla pitäisi olla pikakäännyttämistä vastaava elementti, jolla pystyttäisiin heti puuttumaan ilmeisen perusteettomiin turvapaikanhakuihin. Parhaillaan Lapin rajavartiosto pohtii yhdessä poliisin kanssa, miten valvontaa voitaisiin tehostaa. Tällä hetkellähän ei esimerkiksi autoja voida pysäyttää rajalla.Poliisi toivoo lisää keinoja asiattomien turvapaikanhakijoiden kitkemiseksi pois. Myös rajojen valvonnan tehostamismahdollisuuksia pohditaan.Lähde
Neljä miestä tuomittiin katuryöstöistäHelsingin käräjäoikeus on tuominnut rangaistuksiin neljä 17-19-vuotiasta nuorukaista, jotka riehuivat ja pahoinpitelivät ohikulkijoita kauppakeskus Columbuksen pihalla lokakuun alussa. Miehet riehuivat Columuksen ostoskeskuksen pihalla.Kolme sai ehdollisen vankeustuomion ja yksi ehdottoman tuomion, josta valtaosan hän on jo istunut tutkintavankeudessa. Tuomiot vaihtelevat 45 päivästä kuuteen kuukauteen.Tuomiot liittyvät katuryöstösarjaan, jossa somalitaustaisia nuoria miehiä epäillään lukuisista rikoksista.Kihlakunnansyyttäjä Antti Simolan mukaan tuomitut haastoivat riitaa vastaantulijoiden kanssa ja löivät ja potkivat ikäisiään nuoria. Osa uhreista oli alaikäisiä. Lisäksi kaksi porukasta vei olutta huoltoasemalta Itäkeskuksesta. Olutreissu toi tuomion ryöstöstä, koska myyjää yritettiin potkaista päähän.Helsingin käräjäoikeudessa on käsitelty myös toista kokonaisuutta, jossa on syytteessä osittain samoja miehiä. Syyttäjän mukaan kolme miestä ryösti tytön ja pojan Helsingin Kaisaniemen puistossa syyskuussa. Samalla 14-vuotiaalle tytölle tehtiin seksuaalista väkivaltaa. Tästä osiosta on tulossa ratkaisu myöhemmin.Katuryöstöt vähentyneetPoliisi on tutkinut lukuisia katuryöstöjä, joita somalitaustaisen joukkion epäillään tehtailleen kesän ja syksyn aikana pääkaupunkiseudulla. Ryöstöjen takia perustettiin erillinen katuryöstöprojekti, jonka työ alkaa olla loppusuoralla.Rikoskomisario Tomi Janssonin mukaan joulukuussa on tehty enää pari uutta ryöstöä. Pudotus on suuri verrattuna aiempiin kuukausiin, jolloin epäiltyjä ryöstöjä oli toistakymmentä kuukausittain. Janssonin mukaan määrään on voinut vaikuttaa se, että toistakymmentä epäiltyä on vangittu.Epäiltyjen ryöstöjen ja muiden rikosten puiminen jatkuu käräjäoikeudessa ensi vuoden puolella.Lähde.
Rokkibaarin taposta yli 10 vuotta vankeuttaTURKU. Turkulaisen ravintolatyöntekijän surmannut mies sai 10 vuoden ja 8 kuukauden vankeustuomion. Turun käräjäoikeus tuomitsi 23-vuotiaan turkulaisen Muajad Abdul Nabi Aziz Al-Khalidin taposta ja törkeästä ryöstöstä eilen. Al-Khalidi surmasi Rokkibaarin 38-vuotiaan työntekijän lyömällä tätä puukolla kaulaan. Surma tapahtu maaliskuussa. STT.Lähde: Uutislehti 100, 20.12.2005
Kymmeniä yhdistyksiä epäillään veroepäselvyyksistäUudenmaan työvoima- ja elinkeinokeskuksessa on tutkittavana yli 20 yhdistyksen työllistämistukiin liittyvää epäselvyyttä. Helsingin työvoimatoimisto on lisäksi tarkastamassa kaikkien yhdistysten osalta, ovatko niiden työnantajamaksut hoidettu. Helsingin kaupunki on tänä vuonna lopettanut Helsinki-lisän maksamisen 11 yhdistykselle työnantajamaksujen laiminlyöntien vuoksi. Helsinki-lisää voidaan maksaa yhdistykselle tai säätiölle, joka palkkaa helsinkiläisen pitkäaikaistyöttömän yhdistelmätuella. Osastopäällikkö Eija Hanni kaupungin henkilöstökeskuksesta kertoo, että kyseiset 11 yhdistystä ovat maahanmuuttajayhdistyksiä. Rahoitussotkuista ei ole vielä olemassa tutkittua tietoa. Taustalla on epäilty olevan ihmisiä, jotka toimivat järjestelmällisesti useissa eri yhdistyksissä. Useat tukia jakavat viranomaiset ovatkin nyt kiristämässä valvontaansa. Lisäksi verohallitus aloittaa vuoden alussa valvontahankkeen, jonka tarkoituksena on tehostaa yhdistysten ja säätiöiden seurantaa. Paljastuneiden epäselvyyksien vuoksi Helsingin työvoimatoimisto on ryhtynyt marraskuusta lähtien vaatimaan tositteita työnantajamaksujen suorittamisesta. Tukityöllistettyjä käyttäneille yhdistyksille lähetettyjä selvityspyyntöjä on palautettu noutamattomina postista takaisin työvoimatoimistolle. Työvoimatoimistossa ei tiedetä, miten toimia maan alle häipyneiden yhdistysten kanssa. Tukien maksaminen lopetetaan, mutta jo maksettujen rahojen takaisinperintä saattaa muodostua ylivoimaiseksi.Lähde
Rakensiko ruotsalaismies al-Qaidan leirin USA:han?Yhdysvaltain etsimä ruotsalaismies pidätettiin tiistaina Prahassa, kertoi Tshekin poliisi.Expressen-lehden mukaan Yhdysvaltain liittovaltion poliisi FBI ja keskustiedustelupalvelu CIA syyttävät häntä harjoitusleirin rakentamisesta al-Qaida-verkostolle Oregoniin Yhdysvaltoihin.Tshekin poliisin mukaan miehen luovuttamisesta päättää tuomioistuin.Expressen kertoi, että mies oli matkalla Tukholmasta Libanoniin ja että hänet pidätettiin koneen välilaskun aikana. Ruotsin Prahan-suurlähetystöstä vahvistettiin pidätys.Rakennuspuuhissa jo vuonna 1999Pidätetty on aiemmin kärsinyt Ruotsissa vuoden vankeusrangaistuksen aseiden hallussapidosta. Tuomioistuin hylkäsi vuonna 2003 syytteet, joiden mukaan mies olisi osallistunut terroritoimintaan. Epäilyjä ei julkistettu. FBI:n ja CIA:n mukaan hän oli rakentamassa harjoitusleiriä jo vuonna 1999.Ruotsin turvallisuuspalvelun Säpon tiedotusjohtaja Anders Thornberg kertoi uutistoimisto TT:lle, ettei Prahassa pidätetystä miehestä ole meneillään minkäänlaista esitutkintaa.Nyt 39-vuotias mies tuli Ruotsiin Libanonista 1980-luvun keskivaiheilla ja sai Ruotsin kansalaisuuden vuonna 1989.Asuu islamistien kanssa OregonissaHänen kerrotaan asuneen Oregonissa maatilalla yhdessä islamistien kanssa. Yhdysvalloissa nostettiin syyte häntä vastaan vuonna 2002 salaliitosta al-Qaida-verkoston kanssa, mutta tuolloin mies oli jo Ruotsissa.Ennen vankeusrangaistustaan mies oli tuomittu törkeästä salakuljetuksesta ja huumerikoksesta Ruotsissa vuonna 1991. Hänet tuomittiin uudelleen huumerikoksesta vuonna 1998.Sittemmin mies on sanonut haastatteluissa rakastavansa Osama bin Ladenia.Lähde
Matkapuhelimet välitettiin ulkomaille myyntiin Nuoriin kohdistuneista kännykkäryöstöistä syyte 18:lle Kahdeksaatoista nuorta miestä syytetään käräjäoikeudessa kymmenistä vuoden 2004 kevään ja vuoden 2005 kesän välillä Turussa tehdyistä katuryöstöistä. Miltei kaikissa tapauksissa ryöstön kohteena oli nuori henkilö, jolta ympärille ryhmittynyt porukka vei kännykän joskus pelkästään uhkaamalla, mutta yleensä myös väkivaltaa käyttämällä.Tiistaina jatkuvan jutun syytetyt ovat 15-19-vuotiaita ja neljätoista heistä on ulkomaalaistaustaisia. Asianomistajia on 76, joukossa monen uhrin isä tai äiti, koska useat ryöstetyt olivat tekohetkellä alaikäisiä. Korvausvaatimukset vaihtelevat 100-400 euron välillä. Lisäksi kymmenen uhria vaatii vastaajilta poliklinikkamaksujen ohella 100-250 euron korvauksia kivusta ja särystä.Katuryöstöt on arvioitu tilausrikoksiksi, koska ryöstetyt matkapuhelimet jäivät kateisiin ja poliisin tietojen mukaan ne päätyivät ulkomaille.Ryöstöt noudattivat paljolti samaa kaavaa. Hämärissä kaupungilla kulkeneen yksinäisen nuoren ympärille ilmaantui 3-5 hengen porukka, joka vaati kännykkää. Jos sitä ei pyytämällä saatu, uhri pahoinpideltiin.Useimmat teot tapahtuivat Turun keskustassa ja monet Kauppatorin ympäristössä.Joiltakin uhreilta vietiin myös lompakko ja cd- sekä Mp3-soittimia.Oikeudessa syytetyt kiistivät miltei kaikki teot, joista heitä syytettiin.Uhkaringissä olosta syyteOikeudessa jotkut syytetyistä käyttäytyivät ylimielisesti ja he rupattelivat ilman katumuksen merkkejä keskenään, jolloin oikeuden puheenjohtaja joutui huomauttamaan heitä.Turun poliisin väkivaltayksikön päällikön, rikoskomisario Veikko Koirasen mukaan nyt oikeudessa olevan sarjaryöstelyn selvittäminen vähensi hetkeksi katuryöstöjen määrää.- Ryöstöissä on viime vuosina ollut mukana aika tavalla ulkomaalaistaustaisia henkilöitä, mutta yhtä lailla niitä tekevät suomalaiset. Kohteina eivät myöskään ole vain nuoret, sillä esimerkiksi Varissuolla viime aikoina tapahtuneet ryöstöt ovat kohdistuneet kapakasta poistuneisiin aikuisiin miehiin.- Nuoret eivät aina tiedä, että jo uhkaajien ringissä seisominen merkitsee osallistumista ryöstöön.Koirasen mukaan katuryöstöistä ilmoitetaan tasaiseen tahtiin, mutta niissä ei ole ilmennyt erityistä määrällistä nousua.Lähde.
Neljä naista tappeli Vuosaaren ColumbuksessaNeljä nuorehkoa naista selvitti väkivaltaisesti välejään tiistaina kauppakeskus Columbuksen parkkipaikalla Helsingin Vuosaaressa. Itäkeskuksen poliisin mukaan maahanmuuttajataustaiset naiset kuuluivat todennäköisesti eri klaaneihin, mistä erimielisyys syntyi. Pareittain tapelleet naiset käyttivät aseenaan muun muassa läheisestä kioskista napattua kahvipannua. Naiset saivat paikan päällä käyneeltä ensihoitoyksiköltä apua vammoihinsa.Lähde.
Katuryöstöt toivat syytteitä kymmenilleJoukossa myös syyte 14-vuotiaan tytön raiskauksesta. Helsingin keskustan väkivaltaiset katuryöstöt ovat poikineet syytteitä kymmenille nuorukaisille. Syyttäjät vaativat rangaistuksia yhteensä 90 teosta. Niistä suurinta osaa syyttäjät pitävät törkeinä tai tavallisina ryöstöinä. Lisäksi mukana on pahoinpitelyitä, varkauksia ja yksi raiskaus.Raiskaus tapahtui Kaisaniemen puistossa syyskuussa. Kihlakunnansyyttäjä Antti Simolan mukaan neljän nuoren miehen ryhmä ryösti 14-vuotiaan tytön. Sen jälkeen yksi miehistä raiskasi uhrin.Yhteensä koko ryppäässä on tähän mennessä saanut syytteen kolmisenkymmentä 15-30-vuotiasta miestä. Heidän epäillään olleen tavalla tai toisella mukana kesän ja syksyn kuluessa tehdyissä ryöstöissä, joissa uhreiksi joutui useita kymmeniä lähinnä humalassa liikkuneita kaupunkilaisia. Saaliikseen vorot saivat lompakoita ja matkapuhelimia."Silmitöntä väkivaltaa"Syyteharkintaa koordinoivan Simolan mukaan törkeiksi osan ryöstöistä tekee se, että niissä käytettiin silmitöntä väkivaltaa. Ryhmissä liikkuneet ryöstäjät kävivät uhriensa kimppuun ja potkivat heitä armottomasti.- Potkiminen jatkui, vaikka uhri oli maannut maassa jo pitkään puolustuskyvyttömänä. Jos tässä yhteydessä voi kohtuudesta puhua, niin sen rajat kyllä ylittyivät.Simola katsoo, että runsaan väkivallan pitää näkyä ryöstäjien rangaistuksissa.- Potkiminen ihan vain potkimisen ilosta on eri asia kuin vaikkapa veitsen vilauttaminen. Näissä ryöstöissä monille uhreista on tullut sekä henkisiä että fyysisiä kärsimyksiä.Simola pitää ryöstösarjan päätekijöinä muutamaa miestä, jotka ovat olleet jo jonkin aikaa vangittuina. Muut syytteen saaneet olivat vorojoukoissa mukana satunnaisesti, osallistuivat vohkitun omaisuuden kätkemiseen tai kaupittelivat sitä eteenpäin. Osalla on aiempia tuomioita kontollaan.Vyyhteen liittyvä ensimmäinen oikeuskäsittely on puolentoista viikon kuluttua Helsingin käräjäoikeudessa. Kymmenkunta tapausta on yhä poliisin tutkinnassa. Rikoskomisario Tomi Janssonin mukaan ryöstöjä tehdään kaiken aikaa mutta pahin tehtailu on laantunut. Jansson uskoo, että poliisin katuryöstöhanke on hiljentänyt ryöstelyä.Lähde.
Miesjoukko pahoinpiteli isän ja pojan Turussa Joukko nuoria miehiä pahoinpiteli 23-vuotiaan miehen ja hänen 45-vuotiaan isänsä Turussa varhain itsenäisyyspäivän aamuna. Poliisi otti pääosin ulkomaalaistaustaisista miehistä koostuneen joukon kiinni tapahtumapaikalta ja lähistöltä.Pahoinpitely tapahtui Turun keskustassa Aurakadulla. Kahdeksan miestä kävi puoli neljän aikaan mietoislaisen miehen kimppuun. Joukko hakkasi uhriaan ensin nyrkein ja miehen kaaduttua kadulle potki häntä. Mietoislaisen isä näki pahoinpitelyn ja tuli poikansa avuksi, mutta hänetkin hakattiin.Pahoinpitelyn uhreille tuli ruhjevammoja. Poliisin mukaan isältä irtosi myös ainakin yksi hammas.Pahoinpitelyiden taustat eivät selvinneet poliisille vielä itsenäisyyspäivänä. Kahdeksasta kiinni otetusta seitsemän oli ulkomaalaistaustaista. Joukossa oli Turussa asuvia jugoslaaveja, somalialaisia ja iranilaisia. Kiinni otetuista nuorin oli syntynyt vuonna 1988 ja vanhin 1977.Lähde
Helsingin Sanomat 1.11.2005
Kolmelle miehelle vankeutta törkeästä raiskauksestaOULU. Kolme törkeään raiskaukseen syyllistynyttä miestä saivat vankeustuomiot Oulun käräjäoikeudessa tänään. Kaksi miehistä tuomittiin vankeuteen neljäksi vuodeksi ja kolmeksi kuukaudeksi. Kolmas mies sai kahden vuoden ja kahdeksan kuukauden vankeustuomion. Afrikkalaismiehet raiskasivat ja pahoinpitelivät 31-vuotiaan oululaisnaisen viime kesäkuussa Oulussa. Teon yhteydessä käytettiin saksia. Käräjäoikeus perusteli tuomioita sillä, että raiskaus toteutettiin erityisen julmalla ja nöyryyttävällä tavalla. Teolla loukattiin asianomaisen koskemattomuutta ja seksuaalista itsemääräämisoikeutta. Iältään 39-, 26- ja 19-vuotiaat miehet raiskasivat naisen yksityisasunnossa ravintolaillan päätteeksi. Naisen poistuminen asunnosta estettiin.Lähde
Aktiivinen lukija toimitti käännöksen Expressenin alempana lainatusta artikkelista. Toimituskunta kiittää häntä panoksestaan.---------------- Expressen 22.7.2005"Te tulette saamaan suurimman rangaistuksen"39-vuotias ruotsalainen jota epäillään Lontoon pommi-iskujen tekijäksi uhkaa kauhuskenaariolla..- "Ruotsi saa syyttää itseään ja tulee saamaan suurimman rangaistuksen mikäli minut luovutetaan USA:lle tai englannille."FBI kuvailee häntä hyvin vaarallisena bin ladenin murhamiehenä. Hän on ruotsalainen jota sekä yhdysvaltojen että Britannian tiedustelupalvelut etsivät epäiltynä terrorismista.. USA syyttää häntä al-qaida harjoitusleirin rakentamisesta Oregoniin vuonna 1999 sekä osallisuudesta Lontoon pommi-iskuihin. Expressen tapasi hänet eilen eräässä eteläruotsalaisessa kaupungissa.- "Minä en ole sekaantunut Lontoon metroihin kohdistuneisiin pommi-iskuihin. En ole poistunut Ruotsista viimeiseen kolmeen vuoteen.. Miten voisin olla sekaantunut iskuihin?"Pakistanin poliisi pidätti heti lontoon iskujen jälkeen Britannian kansalaisen nimeltä Haroon Rashid Aswat. Hänen kerrotaan olevan Al-qaidan tärkeä henkilö ja ilmoittaa olevansa 39-vuotiaan haastateltavan ystävä. Hänen epäillään olevan Lontoon pommi-iskujen aivot.Yhdistetty Rashidiin.Haroon Rashid puhui kaikkien neljän itsemurhapommittajien kanssa useita kertoja ennen iskuja ja tapasi heidät omissa kodeissaan iskuja edeltävänä aikana. Yhdysvaltalainen turvallisuusviranomainen epäilee että Rashid ja 39-vuotias ruotsalainen voivat olla sekaantuneet Lontoon iskuihin. FBI epäilee että ruotsalainen matkusti yhdysvaltoihin Haroon Rashid Aswatin kanssa vuoden 1999 marraskuussa. Siellä he ostivat alueen Seattlen seudulta ja aloittivat Jihad-koulutuksen. Tällä alueella ruotsalainen 39-vuotias kouluttautui muiden miesten kanssa erilaisten aseiden ja kemiallisten aineiden käsittelyssä. "Haroon Rashid ei ole uusi nimi minulle. Kun säpo(ruotsin turvallisuuspoliisi) pidätti minut vuonna 2003 minulta kysyttiin hänestä. En tiedä kuka hän on, en ole koskaan tavannut häntä", kertoo 39-vuotias.Vahvistaa USA-matkanSen sijaan hän myöntää matkustaneensa yhdysvaltoihin 1999.-"Kyllä, matkustin USA:han sinä aikana, mutta en Oregoniin. Matkustin sinne perheeni kanssa kesälomaksi, hän kertoo.Vuonna 2003 39-vuotias tuomittiin törkeästä aserikkomuksesta. Säpolla on asiasta kuvatodisteita.-"Muutamissa kuvissa oli aseita ja muutamissa ei. Ne kuvat joissa ei ole kuvia ovat oikeita kuvia minusta, mutta ne eivät ole Oregonissa otettuja vaan Järvfaltetissa, Tukholman ulkopuolelta. Niissä kuvissa joissa on aseita on toinen ihminen, kertoo 39-vuotias"Kun Säpo teki kotitutkinnan hänen asunnostaan Tukholman lähiössä, löydettiin kaksi pistoolia ja kivääri, sekä muutamia CD-levyjä joissa oli Al-qaida propagandaa ja salaiset ohjeet kotitekoisille pommeille.Kaksi vaimoa mutta ei työtä.39-vuotias on syntynyt Libanonissa, mutta muutti Ruotsiin kun oli 18-vuotias. Hän tapasi ensimmäisen ruotsalaisen vaimonsa ja sai tyttären joka on jo ehtinyt täyttää 18. Myöhemmin he erosivat. Nykyään hän on naimisissa kahden naisen kanssa samanaikaisesti, jotka ovat molemmat Somaliasta. Huolimatta siitä että hän elättää kaksi taloutta, hänellä ei ole työpaikkaa. Vuonna 1990 hänestä tuli aktiivinen muslimi ja syyskuun 11. päivän iskujen jälkeen hän tuli tunnetuksi kunnioituksestaan terroristijohtaja Bin Ladenia kohtaan."Kyllä, minä rakastan Sheikki Bin Ladenia. Hän on oikea muslimi ja oikea mujahid (islaminuskoinen vapaustaistelija), kertoo 39-vuotias.Hän näkee itsensä al-qaidan tukijana ja on sitä mieltä että Jihad on jokaisen muslimin velvollisuus viimeiseen päivään saakka. Lontoon itsemurhaiskuista hän sanoo:- "He ovat marttyyrejä ja toivon tulevani joskus itsekin marttyriksi He eivät ole terroristeja koska he tekivät mitä islam vaatii. Hyökkäykset Lontooseen ovat reaktio siihen mitä tapahtuu Irakissa. Jokainen maa joka sotkeutuu sotaan muslimeja vastaan kokee saman kohtalon, hän sanoo.Uhkaa Ruotsia.Hän selittää että Ruotsi, ainakaan tällä hetkellä, ei ole vaarassa al-qaidan taholta.."mutta tilanne huononee muslimien suhteen jatkuvasti.Toisaalla naisiamme sorretaan ja toisaalla pastori jota pitäisi rankaista kuolemalla mustamaalaa profeettaamme."Nyt sekä USA että britannia jahtaavat 39-vuotiasta."En suostu tekemään sopimusta englantilaisten, amerikkalaisten tai ruotsalaisten oikeusviranomaisten kanssa. He saavat tulla tänne ja ottaa minut mukaansa väkisin. Mutta mikäli Ruotsi päätää luovuttaa minut toiselle valtiolle saavat he syyttää itseään. Ruotsia tullaan rankaisemaan ja suurimmalla rangaistuksella siinä tapauksessa.
Terroristi kävelee keskellämmeGlobalisaatio tuo kynnysmatollemme avoimen maailman kaikki puolet.Terrorismi on niistä raaimpia. Sen kasvot on opittava tuntemaan, että sen kanssa pärjättäisiin.Mistä tuntee terroristin? Kysymys on pahempi kuin miltä näyttää. Viime viikolla Eurooppa heräsi huomaamaan, etteivät terroristit ole vain Lähi-idästä itsemurharetkiä tekeviä pomminkantajia. He voivat myös olla eurooppalaisia, naapuritalon asukkaita, jonkun entisiä koulukavereita.Hyvinvoinnin lintukotoon on hiipimässä epäluulo ja rasismi.Tutkija Magnus Norell on Ruotsin kokonaispuolustuksen tutkimuslaitoksen terrorismiasiantuntija. Hän on seurannut uutisia Lontoon pommi-iskuista ja niiden tutkimuksista internetin kautta lomallaan Jämtlannissa järkyttyneenä ja jännittyneenä, mutta ei myönnä yllättyneensä.- Valitettavasti. Tämä oli odotettavissa, Norell perustelee puhelimessa.Norell on yksi niistä, jotka ovat varoitelleet islamistisen terrorin juurtumisesta Eurooppaan ja varsinkin Englantiin. Jos maanosan arviolta 20 miljoonasta muslimista vaikkapa viisi prosenttia kuuluu al-Qaidan väkivaltalinjan kannattajiin, riskiryhmä nousee jo miljoonaan henkeen. Eikä viisi prosenttia ole liioittelua. Tutkimusten mukaan esimerkiksi marokkolaisista yli 20 prosenttia antaa tukensa al-Qaidan johtajalle, Osama bin Ladenille. Englannissa muslimeja on puolitoista miljoonaa. Lontoota kutsutaan terrorismintutkijapiireissä Londonistaniksi kaupungin vahvan ja kirjavan islamilaisen kulttuurin takia. Englantia arvostellaan myös fundamentalistiryhmien vastaanottamisesta. Selvästi yli puolet Euroopassa tähän asti pidätetyistä islamistiterroristeista on saatu kiinni juuri Britanniassa.Pohjoismaissa seurattava brittien esimerkkiä- Brittiläinen terrorismintorjuntakoneisto on ehkä maailman tehokkain, Norell väittää.Väite kuulostaa hirtehiseltä juuri satoja lontoolaisia silponeen ja kymmeniä tappaneen pommihyökkäyksen jälkeen, mutta Norellilla on sille perusteet. Englannissa on tähän mennessä paljastettu ja ehkäisty suunniteltuja terrori-iskuja jopa kymmeniä vuodessa.- He ovat varautuneet tällaiseen jo aikoja sitten, Norell tietää.- Britannian tiedustelupalvelu on todella tehokas. Englannissa on esimerkiksi Euroopan ylivoimaisesti kattavin valvontakameraverkosto. Lainsäädäntö on siellä huomattavasti kovempaa. Puhelinkuuntelu ja kotietsintä sallitaan terrorismiepäilyjen perusteella, eikä vasta sitten kun todisteet ovat kasassa. Pohjoismaissa on nyt seurattava brittien esimerkkiä.Sekä Ruotsissa että Suomessa ollaan parhaillaan muuttamassa terrorismin vastaisia lakeja tiukempaan suuntaan. Britannian lainsäädäntöä pidetään mallina, mutta prosessi ei ole helppo.- Se on kuin nuoralla tasapainoilua, Norell määrittelee.- Tähän asti meillä on kuljettu kohti avoimempaa yhteiskuntaa. Nyt on pakko kääntää suuntaa. Mutta miten pitkälle voidaan mennä, ennenkuin kansalaiset alkavat kokea, että heidän ihmisoikeuksiaan rajoitetaan?Suomen uusi poliisilaki tulee voimaan 20.7. Se antaa poliisille valtuudet aiheelliseen puhelinkuunteluun, jota Suojelupoliisin ylitarkastaja Paavo Selin pitää tässä vaiheessa riittävänä keinona tilanteen valvontaan.- Meidän terroristinvastainen työmme on ehkäisevää, ei mitään vauhdikasta rikollisten kiinni ottoa. Se perustuu pitkäjänteiselle tiedustelutyölle, jota tehdään yhteistyössä muiden maiden tiedustelupoliisien kanssa.Selinin mukaan Suomen tilanne on hyvin käsissä. Maassa asuvat muslimit ovat pääsääntöisesti maltillista väkeä.- On muutama yksittäinen poikkeus. Kehitys on täällä saman suuntaista kuin muuallakin Euroopassa: vihanlietsonta alkaa levitä. Me pidämme heitä silmällä, mutta siinä on tullut seinä vastaan: emme saa solutettua poliisia heidän ryhmiinsä.Lontoon tapahtumien jälkeen Suomenkin poliisi muuttaa näkökulmaa.- On kiinnitettävä huomiota värväystoimintaan, otettava selvä siitä, miten se tapahtuu ja missä foorumeissa.Sekin on ennalta ehkäisyä. Jos värvääjät saadaan pysäytettyä, yhteiskuntaa vastaan kapinoivat nuoret miehet eivät joudu kiusaukseen lähteä terrorismin tuhoisalle tielle.Terroristi on lahkolainenNorellkaan ei tunne terroristin kasvoja. Hän on huomannut niiden tutkimisen vaaralliseksi: rasismin syytös tulee helposti silmille jo ensimmäisten kysymysten jälkeen.- Asetelma on erittäin tulenarka. Yhtä kansanosaa ei voi asettaa silmätikuksi edes - tai varsinkaan - näin vakavissa yhteyksissä. Fundamentalistiset islamistiterroristit ovat kaikki muslimeja, vaikka muslimeista vain pieni vähemmistö on äärifundamentalisteja.Kunnon muslimikansalaisten ei pitäisi joutua kärsimään pienen, fanaattisen vähemmistön rikoksista.- Silti tämä ongelma on pakko ratkaista. Jos tappajat piilevät muslimiyhteisöissä, niitä on voitava tarkkailla. On voitava etsiä terroristeja sieltä, missä he ovat, Norell järkeilee.Terroristin keskivertoprofiilia ei ole saatu piirretyksi. Hänet mielletään yleensä nuoreksi mieheksi, mutta joukossa on sekä keski-ikäisiä että jopa lapsia.Ainoa selvästi yhteinen tekijä näyttää olevan uskonto. Terroristi on lahkolainen, ei valtavirran muslimi. Yhteinen ideologia ei edellytä yhteistä persoonallisuustyyppiä.- Fanaattinen aatemaailma saa ravintoa hyvin erilaisista luonteista. Monet tutkijat on yllättänyt se, ettei läntisessä kulttuurissa syntyminen ja kasvaminen näytä tartuttavan näihin ihmisiin länsimaista moraalia. Heidän arvonsa ovat vähintään yhtä islamilaisia kuin islamilaisessa maassa elävien muslimien, Norell määrittelee.Terroristit tulevat kaikista yhteiskuntaluokista ja hyvin erilaisista taustoista. Köyhyys tai tietämättömyys eivät näytä olevan ainakaan pelkästään terrorismin taustamaaperää.- Monet islamistiterroristit ovat korkeasti koulutettuja: esimerkiksi syyskuun 11. päivän kaappareista Muhammed Ata oli arkkitehti. Tiedetään, että esimerkiksi Englannin yliopistoissa ja korkeakouluissa on terroristivärväreitä, jotka houkuttelevat nuoria muslimimiehiä. Tavallinen värväyspaikka on moskeija. Myös vankiloissa toimii al-Qaidan värväysryhmiä.Koulutusmateriaalista huokuu vahva vihaItsemurhapommittajien psykologiaa on yritetty tutkia analysoimalla jäähyväiskirjeitä ja -videoita, joita he ovat jättäneet omaisilleen tai ystävilleen.- Niissä näkyy hyvin erilaisia persoonallisuuksia. Uskonnollinen puoli on esillä kaikissa, mutta hyvin harva viittaa siirtyvänsä "parempaan maailmaan". Marttyyrikuoleman lupaama paratiisi esiintyy jäähyväisviesteissä aina, mutta useimmiten hyvin kaavamaisesti: se kuuluu terroristikoulutuksen iskulauseisiin. Siitä ei voi päätellä, mitä viestin jättäjä itse todella uskoo.- Yhteistä näille ihmisille on sisäinen halu itsemurhaan: tahto ottaa sekä oma elämänsä että räjäyttää kappaleiksi mahdollisimman monta vihattua vihollista. Tällainen mielentila tarvitsee kehittyäkseen vastakaikua ympäristöstään. Britannian muslimiyhteisöistä löytyy tällaisia ympäristöjäItsemurhaviesteistä ja muualta poimitusta terroristien koulutusmateriaalista huokuu vahva ja vilpitön viha länsimaita kohtaan. Siinä mielessä islamistit käyvät Norellin mukaan varsinaista uskonsotaa Euroopasta levinnyttä länsikulttuuria vastaan - eikä vain kulttuuria, vaan myös sen jäseniä vastaan.- Islamistiterrorismilla on selvä tavoite: luoda maailmaan uusi uskonnollinen järjestys. Islamin uskon tulee vallita koko maailmassa. Tavoitteeseen ei päästä käännytystyöllä, vaan tuhoamalla vihollinen. Ja vihollisia ovat Israelin, Yhdysvaltojen ja kaikkien niinsanottujen länsimaitten lisäksi myös islamilaisen maailman hallitukset, jotka ajavat islamisteille vääräuskoista suuntausta.Fundamentalismi ei suvaitse epäilijöitäUskonnon maailmanvalloituksessa ei ole mitään uutta. Norell ei vertaa sitä historian uskonsotiin: jopa turkkilaisten vyöry keskiajan jälkeiseen Eurooppaan oli poliittista valloitussotaa, ei uskonnollista taistelua.- Muslimiterroristien uskon juuret ovat islaminuskon muinaisissa kirjoituksissa. He vannovat vanhojen äärilahkojen, kuten Ibn Tamiyan, 1400-luvun jyrkän linjan johtajan, nimeen. Tämä saarnasi paluuta ensimmäiseen Muhammedin jälkeiseen Rashida-kalifaattiin, joka sääti lait ja järjestyksen koko elämiselle.Ibn Tamiyanin seuraajien linja on kompromissiton ja väkivaltainen. Siinä ei neuvotella eikä suostutella.Linjan kovuutta kuvaa terroristisolujen sisäinen kuri. Islamistinen fundamentalismi vaatii ihmisensä kokonaan, eikä epäilijöitä suvaita.Magnus Norell muistuttaa kahdesta viimeaikaisesta, epäonnistuneesta itsemurhaiskuyrityksestä, joissa saatiin kiinni avoimesti suoraan päin puolustuslinjoja juoksevat, räjähdysaineilla vyötetyt ihmispommit. Toinen oli nuorehko mies, jota oli syytetty yhteistyöstä vihollisen kanssa. Häneen sidottiin räjähteitä ja hänet lähetettiin juoksemaan päin kuolemaansa rangaistukseksi epäilyistä. Tapaus ei ole harvinainen: Norellin mukaan epäilijät ja kyselijät pannaan usein todistamaan uskonsa lujuutta lähettämällä heidät vastoin tahtoaan itsemurhaiskuun.Todellisesta itsemurhasta ei ollut kyse toisessakaan tapauksessa, jossa israelilaisia joukkoja päin rynnisti räjähteillä lastattu lapsi. Tapaus kuvaa Norellin mielestä islamistisen ideologian julmuutta: kaikki voidaan uhrata tavoitteen eli vihollisen tuhoamisen idealle. Terroristit käyttävät toimiensa riskikohdissa usein hyväkseen juuri lapsia, jännitystä etsiviä pikkupoikia, jotka eivät yleensä ymmärrä, mihin tällaiseen leikkiin osallistuminen johtaa.- Toisaalta juuri tämän kaltainen julmuus takaa sen, etteivät nämä islamistit voi koskaan voittaa islamilaisen maailman kannatusta. He pysyvät äärifanaatikkoina, joitten keinot tuomitaan joka puolella maailmaa.Lähde---------------Lihavoinnit Monikulttuuri-toimituskunnan.
"Ni kommer få det största straffet"Den 39-årige svensken som är misstänkt för Londonbomberna hotar med skräckscener.- Sverige får skylla sig självt och ni kommer att få det största straffet om jag blir utlämnad till USA eller England.Av FBI beskrivs han som mycket farlig och bin Ladins mördare. Han är svensken som jagas både av amerikansk och brittisk underrättelsetjänst för terrorism. USA anklagar honom för att ha byggt upp ett al-Qaidaträningsläger 1999 i Oregon och för Londonbomberna. Expressen träffade honom i går i en stad i södra Sverige.- Jag är inte inblandad i attackerna mot tunnelbanan i London. Jag har inte lämnat Sverige under de senaste tre åren. Hur kan jag vara inblandad i attackerna? säger 39-åringen.Pakistansk polis grep strax efter terrorattackerna i London den brittiske medborgaren Haroon Rashid Aswat. Han beskrivs som en viktig person inom al-Qaida och uppges vara vän med 39-åringen. Han misstänks vara hjärnan bakom attackerna i London.Kopplas samman med RashidHaroon Rashid talade med alla fyra självmordsbombare vid flera tillfällen före attackerna. Och han besökte dem i deras hem tiden före terrordåden.Den amerikanska säkerhetstjänsten misstänker att Rashid och den 39-årige svensken kan vara inblandade i attacken mot London. FBI misstänker att svensken i november 1999 reste till USA tillsammans med Haroon Rashid Aswat. Där köpte de en gård i Seattle-trakten och inledde jihad-träning. På gården ska svensken tillsammans med andra män ha utbildats i att hantera olika vapen och i kemisk stridsföring.- Haroon Rashid är inget nytt namn för mig. När Säpo grep mig 2003 fick jag frågan om den här mannen. Jag vet inte vem han är. Jag har aldrig träffat honom, säger 39-åringen.Bekräftar USA-resaMen han bekräftar att han reste till USA 1999.- Visst, jag reste till USA då, men jag var inte i Oregon. Jag åkte med min familj på en tvåmånaderssemester, säger han.2003 dömdes 39-åringen för grovt vapenbrott. Säpo hade bildbevis på 39-åringen.- Vissa bilder var med vapen och andra utan vapen. De som är utan vapen är riktiga bilder på mig men de är inte tagna i Oregon, utan på Järvafältet utanför Stockholm. Men de bilderna med vapen är på en annan person, säger 39-årigen.När Säpo gjorde en husrannsakan hos honom i en Stockholmsförort hittade man två pistoler och ett gevär samt flera CD-skivor med al-Qaidapropaganda och hemliga recept på hemmagjorda bomber.Har två fruar men inget jobb39-åringen är född i Libanon, men reste till Sverige när han var 18 år gammal. Här träffade han sin första svenska hustru, och de fick en dotter som har hunnit fylla 18 år. Men de skildes senare. Nu är han gift med två kvinnor samtidigt. Båda är från Somalia. Trots att han försörjer två hem har han inget riktigt jobb.1990 blev han en praktiserande muslim. Och efter 11 september 2001 blev han känd för sina hyllningar av terrorledaren bin Ladin.- Visst, jag älskar shejk bin Ladin. Han är en trogen muslim och en riktig mujahid, säger 39-åringen.Han ser sig själv som al-Qaidasympatisör och menar att jihad är varje muslims plikt till den yttersta dagen. Om självmordsbombarna i London säger han.- De är martyrer och jag hoppas bli martyr själv någon dag. De är inte terrorister, eftersom de gjorde vad islam kräver. Attackerna i London kan vara en reaktion på det som händer i Irak. Varje land som är inblandat i krig mot muslimer kan få samma öde, säger han.Hotar SverigeHan förklarar att Sverige, än så länge, inte är hotat av al-Qaida.- Men läget blir allt värre för muslimer här. Ena dagen trakasseras våra kvinnor och andra dagen smutskastas vår profet av en pastor som bör straffas med döden, säger han.Nu jagas 39-åringen både av USA och England.- Jag vill inte träffa engelsk, amerikansk eller svensk underrättelsetjänst. De får komma hit och plocka in mig med våld. Men om Sverige väljer att lämna ut mig till ett annat land får det skylla sig självt. Sverige kommer att straffas med det största straffet då.Lähde---------Lihavoinnit Monikulttuuri-toimituskunnan.
Nainen yritettiin raiskata Helsingin Malmilla Hiukan alle kolmekymppinen nainen yritettiin raiskata lauantaina aamuyöllä Helsingin Malmilla. Nainen oli kävelemässä ystäviensä luota kotiin, kun ilmeisesti ulkomaalainen mies hyökkäsi takaapäin hänen kimppuunsa. Mies löi naista takaapäin Latokartanontiellä Ala-Malmin koulun lähistöllä. Rikoskomisario Markku Stenbergin mukaan nainen kaatui maahan ja saattoi olla hetken tajuttomana. Naisen vastarinnan vuoksi miehen teko jäi yritykseksi. Paikalle sattunut taksiautoilija auttoi naisen kotiin. Stenberg sanoo, että nainen saapui poliisin puheille sunnuntai-iltana. Raiskausta yrittänyt mies oli 30–40-vuotias ja 160–165-senttinen. Hänellä oli lyhyet, tummat hiukset ja tukeva vartalo. Miehellä oli yllään tummat vaatteet. Helsingin rikospoliisi pyytää ilmoittamaan mahdolliset havainnot virka-aikana numeroon 09–189 5329 ja virka-ajan ulkopuolella 09–189 4240.Lähde
Helsingin Sanomat 15.7.2005Lehti: Irakilaisryhmät värväävät TanskassaRadikaalit irakilaisryhmät värväävät kannattajia Tanskassa, kertoi tanskalaislehti Jyllands-Posten torstaina nettisivuillaan.Värväys on ollut niin aktiivista, että Tanskan tiedustelupoliisi (PET) on lehden mukaan aloittanut tutkimuksen asiassa."Tanskassa on ollut ihmisiä, joita on värvätty Irakiin. PET tutkii parhaillaan asiaa", sanoi ruotsalainen terrorismintutkija Magnus Ranstorp skotlantilaisesta St. Andrewsin yliopistosta lehden haastattelussa.Tiedustelupoliisi ei halunnut vahvistaa tietoa tutkimusten aloittamisesta uutistoimisto AFP:lle.Al-Qaida-verkostoon erikoistunut singaporelainen tutkija Rohan Gunaratna sanoi lehdelle, että useat radikaaliryhmät värväävät kannattajia Tanskassa, harjoittavat varojenkeruuta terroristijärjestöille ja levittävät propagandaa.Tanskalla on yli 500 sotilasta Irakissa ja joukkoja myös Afganistanissa. Al-Qaidan eurooppalaiseksi haaraksi kutsuva järjestö uhkasi Tanskaa ja Italiaa terrori-iskuilla ilmoittautuessaan Lontoon pommihyökkäysten tekijäksi.STT–AFPLähde
Poliisi juoksi kiinni ryöstäjät Helsingin rautatieasemalla Helsingin poliisi juoksi kiinni kolme nuorta ulkomaalaista, jotka olivat ryöstäneet pienen summan rahaa kahdelta muulta ulkomaalaiselta. Kolmikko oli käynyt uhriensa kimppuun pesäpallomailalla ja teräaseella uhkaamalla. Kukaan ei tiettävästi loukkaantunut välikohtauksessa, joka sattui Helsingin rautatieaseman edustalla Kaivokadulla torstai-iltana puoli kuudelta. Poliisi oli nopeasti paikalla monen partion voimin, sillä ruuhka-aikaan sattuneesta tapauksesta tehtiin useita ilmoituksia. Miehet yrittivät juosta karkuun mutta poliisi juoksi heidät kiinni. Helsingin rikospoliisi tutkii tapausta.Lähde
Witchcraft torture three jailed Three people have been jailed for a total of 24 years over the torture an eight-year-old girl who they accused of being a witch. The Old Bailey trial heard the girl was beaten, cut with a knife and had chilli peppers rubbed into her eyes at a flat in Hackney, east London, in 2003. Her aunt was convicted of child cruelty while Sebastian Pinto and Sita Kisanga were convicted of helping her. They believed beating her would drive out demons that possessed her.Lähde
Rovaniemen hovioikeus ei muuttanut raiskaajan tuomiotaRovaniemen hovioikeus ei muuttanut kahdesta raiskauksesta, lapsen seksuaalisesta hyväksikäytöstä ja huumausainerikoksesta tuomitun miehen rangaistusta. Hovioikeus antoi asiassa päätöksen torstaina.Oulun käräjäoikeus tuomitsi helmikuussa entisen huippujuoksijan, kenialaisen Billy Komintai Konchellahin kahdesta raiskauksesta, lapsen seksuaalisesta hyväksikäytöstä ja huumausainerikoksesta kahden vuoden ja kuuden kuukauden ehdottomaan vankeuteen.Rikokset tapahtuivat elokuussa vuonna 2002. Konchellah kiisti käräjäoikeudessa syyllistyneensä raiskauksiin ja lapsen seksuaaliseen hyväksikäyttöön.Oikeus katsoi, että hänen on täytynyt tietää tytön olleen alle 16-vuotias. Käräjäoikeuden mukaan tyttö oli puolustuskyvyttömässä tilassa Konchellahin tarjottua päihteitä tytölle ja tämän seurueelle.Toinen raiskaus tapahtui, kun Konchellah oli juottanut nuoren opiskelijanaisen tiedottomaan tilaan, jonka jälkeen hän oli ollut naisen kanssa sukupuoliyhteydessä.Oulun käräjäoikeuden tuomiosta valitti tuomittu. Hänet määrättiin pidettäväksi edelleen vangittuna.Kaksinkertainen maailmanmesta Konchellah on asunut muutaman vuoden Englannissa Coventryssä, josta hänet tuotiin Suomeen vastaamaan rikoksistaan.Lähde
Suomen passeja yritetty käyttää laittomiin maahantuloihin04.07.2005 15:49Helsingin ulkoomaalaispoliisi tutkii juttua, jossa useat ihmiset ovat käyttäneet afrikkalaissyntyisen Suomen kansalaisen passeja pyrkiessään Suomeen ja muihin Euroopan maihin.Helsingin ulkomaalaispoliisin mukaan useita suomalaispasseja on yritetty käyttää laittomissa maahantuloissa. Kyseessä ovat afrikkalaissyntyisen Suomen kansalaisen passit, joita hän on saanut neljän vuoden aikana kaikkiaan 13. Poliisi uskoo, että passit ovat menneet niin sanotuiksi look-a-like-passeiksi, joilla miestä muistuttavat ihmiset ovat pyrkineet niin Suomeen kuin muihinkin Euroopan maihin vuosina 2001-2004.Vuonna 2001 kansalaisuuden saanut mies haki jatkuvasti uutta passia sillä syyllä, että oli hukannut edellisen. Vähitellen poliisi alkoi kiinnittää sitkeästi passihakemuksia tehtailleeseen kolmikymppiseen huomiota. Rikosepäilyt saivat vahvistusta viime marraskuussa, kun Afrikasta lähtöisin oleva henkilö pyrki miehen passilla Suomeen. Myöhemmin poliisin kuulustelema toinen mies kertoi vuokranneensa miehen passin Guineassa välittäjän kautta. Virkavallalla on näyttöä myös laittoman maahantulon yrityksestä, jossa epäillyn passilla pyrittiin Britanniaan. Poliisilla epäilyjä laajemmasta maahantulobisneksestäMies jäi kiinni toukokuussa, kun hän oli jättämässä jälleen uutta passihakemusta. Samassa jutussa on epäiltynä kaksi muutakin afrikkalaissyntyistä miestä, jotka ovat poliisin mukaan toimineet pääepäillyn apuna laittomien maahantulojen järjestämisessä.Kolmikon hallusta on kotietsinnöissä löytynyt muutamia muiden ihmisten Kela-kortteja, passeja ja passikuvia. Epäillyt eivät kuulusteluissa ole osanneet kertoa, minkä vuoksi tavarat olivat heidän hallussaan. Ulkomaalaispoliisin tutkintayksikön johtajan Jaakko Heinilän mukaan asiakirjoja on mahdollisesti käytetty passien hakemisessa tai sosiaalitukien huijaamisessa.Jutun esitutkinta on kolmen epäillyn osalta loppusuoralla, ja aineisto siirtyy lähiaikoina syyttäjälle. Poliisi aikoo jatkaa asian selvittelyä, sillä Heinilä katsoo nyt tutkittavana olevan tapauksen olevan vain murunen laajasta maahantulobisneksestä. Tästä kertoo esimerkiksi se, että Dubain viranomaisten mukaan afrikkalaisia on yritetty kuljettaa Suomeen Dubain kautta look-a-like-passien avulla.Laittoman maahantulon järjestämisestä voi saada enintään kaksi vuotta vankeutta. Myös sakkorangaistus on mahdollinen.(MTV3-STT)Lähde
Isot EU-maat alkavat karkottaa siirtolaisia yhdessäEvian. Suurimmat EU-maat alkavat karkottaa laittomia siirtolaisia alueiltaan yhteisillä lennoilla, Ranskan sisäministeri Nicolas Sarkozy kertoi tiistaina.Europe 1 -radiokanavan haastatteleman Sarkozyn mukaan Ranska, Italia, Britannia, Saksa ja Espanja sopivat hankkeesta tiistaina maiden sisäministeritapaamisessa Ranskan Evianissa. Italia, Espanja ja Ranska aikovat lisäksi järjestää yhteisiä merivalvontaoperaatioita Afrikasta tulevien siirtolaisten pysäyttämiseksi.Laittoman siirtolaisuuden torjunnasta on tullut useissa EU-maissa yksi keskeisimmistä poliittisista kysymyksistä. Suurimpien EU-maiden keskinäisillä päätöksillä voi olla merkittävä vaikutus siihen, mihin suuntaan koko unioni kehittää jatkossa omaa siirtolaispolitiikkaansa.LähdeKursivointi Monikulttuuri-toimituskunnan
Muslimilapset suomalaisessa koulussaIsra LehtinenViimeisten kymmenen vuoden aikana suomalainen peruskoulu on muuttunut monikulttuuriseksi ja moniuskontoiseksi. Kulttuurien kirjo näkyy toisissa kouluissa suomalaista vaaleutta värikkäämpänä, toisissa taas maahanmuuttajat ja toisuskoiset ovat pieni vähemmistö. Koulua, jossa lasten erilaiset taustat eivät olisi tulleet esiin, ei ainakaan Helsingistä löydy.Virallisesti politiikkamme tähtää monikulttuuriseen Suomeen, mutta koulun arjessa kristillinen kulttuuripohja tulee esiin yllättävän monessa yhteydessä. Miten tämän yhteensovittaminen toisten, kuten muslimien, vakaumusta loukkaamatta onnistuu, on käytännössä hyvin koulukohtaista. On kouluja, joissa tiukimmankin islamin tulkinnan omaksuneen perheen vesa voi käydä koulua ilman että perhe joustaa. Näissä tilanteissa on kuitenkin ongelmallista se, että lapsi saattaa jäädä ilman peruskoulun päättötodistusta. Edelleen on myös niitä kouluja, joissa sattuu muslimien kannalta ikäviä tilanteita, mikä osoittaa, että aidosti monikulttuuriseen arkeen on vielä pitkä matka.Eriyttämisen tarveMuslimit arvostavat koulutusta – jo uskonto painottaa että tiedon hankkiminen on muslimin velvollisuus. Ristiriidat koulun ja muslimien välillä nousevat käytännön tilanteista. Perheiden luottamus kouluun lapsista kokonaisvaltaisesti huolehtivana asiantuntijana on kärsinyt tapahtumista, joissa perheen ja koulun välinen sopimus ei olekaan pitänyt.Suomalaisen yhteiskunnan nykyisen tasa-arvoajattelun heijastuessa kouluun siten, että opettaja on enemmän kaveri kuin auktoriteetti, on monen muslimilapsen kannalta hämmentävä tilanne. Koti saattaa lisäksi kokea, että koulu edustaa viranomaisvaltaa eikä vanhempien kasvatusvastuuta ja valtaa kunnioiteta.(…)Koulun arjessa esille tulevia eriyttämistä vaativia opetusjärjestelyjä tulee esiin eniten musiikissa, liikunnassa ja kuvaamataidossa. Musiikkikysymys on islamin sisällä monitulkintainen. On olemassa yksi yleinen, kaikkia yhdistävä periaate: sellainen musiikki, joka ei ole rokkia tai diskoa ja jonka sanoituksessa ei ole islamin vastaisia asioita, on sallittua. Tällaisia ovat muun muassa perinteiset lastenlaulut. Tiukempikin tulkinta on saanut kannattajia.(…)Liikuntatunneilla muslimilapsi tarvitsee mahdollisuuden vaatteidenvaihtoon ja peseytymiseen erillään muista. Muslimit eivät esiinny muiden edessä alastomana, eivätkä halua nähdä muita alastomina, eivät myöskään lapset. Jotkut muslimivanhemmat eivät halua päästää lasta uimaan ollenkaan, sillä siellä on vaikea välttää alastomuuden kohtaamista. Kuvaamataito on monitulkintainen kysymys. Yleinen periaate on kuitenkin, että patsaita ja muotokuvia ei tehdä.(…)Kouluihin on tullut paljon muoti-ilmioitä ja muuta muslimeille sopimatonta. Keskitien islamin tulkintaa, joka ei toisaalta ole kaiken kieltävää, mutta ei myöskään kaiken sallivaa, noudattava perhekin saa harva se viikko antaa koululle viestiä, että tähän lapsemme ei voi osallistua.(…)Leirikoulutkin alkavat jo ensiluokalta, yökoulut kolmannelta. Useimmat muslimiperheet eivät halua lapsensa olevan yötä poissa kotoa olosuhteissa, joissa asioiden toteutuminen islamilaisittain hyväksyttävästi ei ole taattua.Lähde--------------Kursivoinnit monikulttuuri-toimituskunnan.Kysymys: kuka ja missä on päättänyt, että virallinen politiikka tähtää monikulttuuriseen Suomeen?Kuka ja missä on antanut kouluille oikeuden sallia lasten olla osallistumatta opetukseen silläkin uhalla, että päättötodistus jää saamatta?
Raju puukotus TurussaKolme tuntematonta ulkomaalaissyntyistä miestä hyökkäsi kahden mynämäkeläisen miehen kimppuun lauantain vastaisena yönä Turun keskustassa. Toinen miehistä onnistui pakenemaan ja säästyi puukotukselta.Vuonna 1985 syntynyt mies joutui puukotetuksi ja hänestä löytyi kymmenkunta puukon pistojälkeä eri puolilta keskivartaloa ja käsiä. Mies oli puukotuksen jälkeen tajuissaan.Mynämäkeläiset miehet olivat tulossa ravintolasta, kun Aurakadun ja Eerikinkadun kulmassa ulkomaalaissyntyiset miehet alkoivat uhkailla heitä. Miehistä ainakin yksi puhui suomea. Uhatut miehet lähtivät karkuun ja toinen säästyi puukotukselta.(...)Tekijät olivat tummaihoisia, noin 20-vuotiaita. Ainakin osalla heistä oli yllään hip-hop-vaatetus, yhdellä valkoinen paita, toisella musta paita ja kolmannella punainen huppari. Heidän hiuksensa olivat tummat ja kiharat.(...)Lähde